ming030890/wiki-yue-high-quality huggingface dataset:
上海粗炒

上海粗炒係一款用咗上海地名而有港式飲食特色嘅香港炒麵，呢種炒麵喺上海幾乎都唔會搵到，不過流行喺香港同海外嘅中餐館，常被認為係上海菜嘅代表。

粗炒簡介
過去喺上海，一般大小飯店都唔會有上海粗炒賣，好多上海人根本都無聽過呢款嘢食，上海粗炒只不過係「街邊嘢食」，上海最具有代表性嘅炒麵係蝦仁兩面黃。1950年代前後，大批上海人移居香港，亦將上海餐飲文化帶到香港。由於香港人並唔鍾意食煎炸嘢，所以有好多人會選擇經過本土化改良嘅上海粗炒，傳統而地道嘅兩面黃炒麵因而顯得唔受歡迎。過咗一段時間之後，上海粗炒就成為一款好常見嘅食品，代表咗香港嘅上海麵食，並由華人餐廳傳向世界各地。

用料同做法
維基同享有多媒體嘅嘢：Shanghai Fried Noodles
上海粗炒原本只係早期上海街邊嘅炒麵，帶入香港後經過咗傳播同口味改良，選用瘦肉絲、椰菜等配料，加入上湯同調味料翻炒。麵條就用類似烏冬嘅粗麵，蒸完再炒，令到麵條熟而唔爛，兼有少少𡁻口。
基本做法係將麵條放入水浸5分鐘後撈出，再浸入凍水，令佢口感更彈牙、有韌性，唔易斷，再瀝乾水份待用。炒鍋燒熱油後加入肉絲同切絲後嘅椰菜分別翻炒後盛起。跟住，將麵條同調味醬油加入鍋炒到水份收乾；最後將肉絲，椰菜回鍋炒勻就得。
上海環球金融中心

上海環球金融中心（英文：Shanghai World Financial Center）係一棟摩天大廈，位置喺上海浦東新區陸家嘴金融貿易區世紀大道100號，2008年到2014年期間係中國大陸第一高樓，跟著畀上海中心大廈超過咗，而家係世界第十四高樓、世界最高嘅平頂式大廈。

簡介
大樓總高係492米，地面高係101層，業主係日本森大廈公司，旗下嘅子公司「上海環球金融中心股份有限公司」係呢個項目嘅發展商。

史
上海環球金融中心喺1997年8月27號奠基，原計劃高度460米，地面94層，花費81.7億人仔（12億美金），但後尾受到咗1997年亞洲金融風暴嘅影響，工程就停咗有成6年。去到2003年2月13號復工嗰時，因為設計高度俾其他摩天大廈築計劃超過咗，復工後嘅大廈就改埋設計方案，加咗7層（32米），即係地面101層，有492米咁高。佢卒之喺2007年9月14號封頂，2008年8月28號完工、開幕，2008年8月30號正式開張。

工程高度
2007年9月14號封頂陣，佢個官方部門公佈嘅上海環球金融中心嘅高度係492米，地面有101層，地底有3層。
另據工地消息講，上海環球金融中心已經喺2007年6月18號超過隔離嘅金茂大廈（高420.5米），成為咗嗰陣時中國大陸第一高樓，嗰時起咗423.8米咁高，地面有成94層。

建築設計
建築嘅主體係一個正方形柱體，由兩個巨型拱形斜面逐漸向上收埋喺頂端交會而成；為咗減輕風阻，原設計中建築物嘅頂端設有一個巨型嘅環狀圓形風洞開口，設計係借鑑咗中華古典庭園建築嘅「月門」，後尾將大廈頂部風洞由圓形改成倒梯形，定咗做終極設計方案。另外，佢嘅斜向桁架設計係參考咗香港中銀大廈。

設計爭議
由於大廈喺設計建造一開始，主要喉舌媒體就集中幫佢大賣咗告白，所以啲普通街坊亦都發覺到大樓改咗設計方案，並且有唔同嘅睇法。早期設計，風洞係圓嘅，後尾喺圓形中間加咗條天橋，最屘先改成現時設計。
有人覺得個大廈原本嘅圓形方案仲靚啲，造型亦啱返美學觀點入邊嘅簡約同流線型風格，兼且同週邊嘅東方明珠、上海國際會議中心呢啲同样以圓形做設計（元素）嘅建築仲協調多啲，但亦都有人套用傳統嘅「天圓地方」嘅觀念，話矩形嘅設計都幾好。而家嘅環球金融中心亦因望落去好似開樽器咁而俾人週時攞嚟講笑。

樓層規劃
大樓地面101層，地底3層，樓層總面積係377,300平方米（4,061,200平方英尺），樓層規劃地底2樓至地面3樓都係做商場，3到5樓係做開會嘅設施，7樓到77樓就冚嘭唥係做辦公室，其中有兩個空中門廳，分別喺28到29樓同埋52到53樓。
79到93樓係畀咗凱悅集團打理嘅上海柏悅酒店，90樓設咗兩部風阻尼器，94到100樓就係觀光、觀景嘅設施，有成三個觀景台，其中94樓係「觀光大廳」，係一個750平方米（8,070平方英尺）嘅展覽場地及觀景台，樓層淨高係8米，離地有423米，喺度可以搞唔同類型嘅展覽活動，97樓係「觀光天橋」，離地有439米。
而喺第100層仲有設計個最高嘅「觀光天閣」，有55米長，離地面係有474米咁高。2009年8月27號，上海還球金融中心100層觀光天閣獲得咗健力士世界紀錄「世界最高觀光廳」嘅認證，同日，上海柏悅酒店亦獲得咗健力士「世界最高酒店」嘅認證。
大廈各樓層嘅分佈

風阻尼器
大樓喺90樓（高395米）設置咗兩部風阻尼器，各重150公噸，使用感應器測出建築物遇風嘅搖擺程度，又通過電腦計算嚟控制阻尼器喐嘅方向，咁翻風嘅時候棟樓就唔會岌得咁犀利，而預計呢兩部阻尼器亦將成為世界最高嘅電腦自動控制阻尼器。[未記出處或冇根據][來源請求]

第一高樓之爭
呢個工程嘅相關部門指出，位於台北市已經起好嘅台北101大樓（總高度509.2米，屋頂高度449.2米）嘅高度包括60米尖塔在內，就實體高度（大廈屋頂）嚟講，環球金融中心屬於世界第一，但以美國權威建築機構CTBUH所訂定嘅高度計算嚟講，又仲係低過臺北101，加埋復工後工程速度已冇阿聯杜拜嘅哈利法塔（總高度828米，屋頂高度636米）咁快，直至被超越，嗰時先計劃定位係中國大陸第一高樓同世界第三高樓。
繼上海環球金融中心之後，中國各地都陸續傳出新嘅摩天大樓計劃繼續角逐中國第一高樓嘅頭銜。呢啲計劃包括天津起緊嘅中國117大廈（高597米）、武漢起緊嘅武漢綠地中心（高636米）同武漢周大福金融中心（高648米）、同位於上海嘅上海中心大廈（高632米）同深圳平安國際金融中心（高599米）。

同陸家嘴地區嘅互動
棟樓開始起嗰時，相關部門就擬定咗同發展大廈之間起天橋嘅計劃，原本計劃以地下道方式連接，但有專家話上海環球金融中心同金茂大廈兩幢摩天大樓之間得一條馬路之隔，如果仲開挖地下道，咁上海地面沉降嘅狀況將變得更加嚴重，同時陸家嘴地區複雜嘅地下管線系統之間亦都冇幾多地方留畀地下道，最屘趨向於起「陸家嘴天橋」嘅方案。而家下，陸家嘴明珠環天橋已經起好，將環球金融中心融入咗全陸家嘴嘅「空中步行圈」中。

工地事件
2007年1月9號上晝，一名中國日報記者喺施工工地準備影起緊嘅上海環球金融中心嘅相嘅時候，俾工地保安夾硬制止，跟住又嚟咗幾個保安，對佢進行毆打，呢位記者當時就講「班工人都話，平時好多外國人路經呢度影相都無人出嚟阻，中國人嚟反而捱打」，後尾經過浦東警方協調，工地保安負責人出面向姓高記者致歉，並達成調解協議。呢單嘢發生後進一步喺網絡平台上掀起波瀾，甚至連關於「抵制」環球嘅聲音都有埋，不過普通街坊就唔係好關注呢單嘢，仲期待緊「世界第一高樓」。
2007年8月14點下晝4點30分，仲未完工嘅大樓工地發生火燭，着火嘅係48樓，濃煙直衝到75樓，推估事故原因可能係工人喺焊接時有火花跌落，遇到易燃物而引起失火，當時施工工人撤離晒，未造成人員傷亡，但由於雲梯高度唔夠，因此消防員利用大樓本身嘅𨋢進行滅火，5點45分時火燭被撲滅。

業主
牽頭發展商日本森大廈，2010年11月開始將部分高層寫字樓轉租為售，至今確認沽出68至72樓5層樓面，平均每平方米樓面成交價介乎8.2萬至8.3萬人民幣，創上海浦東寫字樓新高成交樓面價。
已沽出67至72樓6層樓面：Bread n Butter，67樓全層；保利協鑫68樓全層；2011年2月湯臣集團公布以2.67億文（平均每平方米8.287萬元）購入72樓成一層。
上海科技館站

上海科技館站係上海地鐵2號綫一個地鐵站，喺浦東新區。個站1999年9月20號啟用。
上海站

上海站係中華人民共和國上海靜安區嘅火車站，1987年啟用。佢係上海其中一個主要車站，包括京滬鐵路、滬昆鐵路、滬寧高速鐵路。
上海申通地鐵集團

上海申通地鐵集團有限公司（簡稱申通集團，英文：Shentong Metro Group）於2000年4月28日成立，前身為上海市地鐵總公司，係目前上海地鐵嘅運營公司，負責上海地鐵嘅投融資同運營管理，共有7個分公司負責唔同線路嘅運營。
上海申通地鐵集團有限公司控股上海申通地鐵股份有限公司（上市簡稱申通地鐵，前身為上海凌橋自來水股份有限公司，上交所：600834）。
上海租地章程

《上海租地章程》係英國喺上海建立租界嘅約章。
1845年（道光二十五年），依據《虎門條約》入面嘅第六條（「中華地方官應與英國管事官各就地方民情地勢，議定界址，不許逾越，以期永久彼此相安。」），由第一任英國駐上海領事巴富爾同蘇松道宮慕久達成協議租出一塊地段，畀外人長期居留。經反覆交涉，雙方議定呢個章程，並喺同年11月29號由宮慕久以道台名義同告示形式公佈。共23款。章程規定，將洋涇浜（而家嘅延安東路）以北，李家莊（而家嘅北京東路）以南嘅地方，租出去同英人一齊用。最初，黃浦江嘅東面係自然界限，西界冇明確定立過。第二年9月24號，又議定邊路（而家嘅河南中路）嘅西面做界限。全部面積係830畝。
別什巴爾馬克

別什巴爾馬克（哈薩克文：бесбармак，巴什基爾文：бишбармаҡ, bişbarmag，韃靼文：бишбармак），係突厥人中意嘅一種菜肴，又係哈薩克嘅國菜。「別什巴爾馬克」係音譯，意譯係「五個手指」。別什巴爾馬克即係熟嘅馬肉或者羊肉加上湯、麵片，係哈薩克、吉爾吉斯等地方宴會上嘅主菜。

名
「別什巴爾馬克」喺突厥話嘅意思係「五個手指」，點解叫做有「五個手指」有不同嘅解釋。一種講法，別什巴爾馬克傳統食法係用手食，所以叫做「五個手指」；另一種講法係，要做出好食嘅別什巴爾馬克，用嘅肉上面嘅脂肪一定要有五個指頭咁厚。

文化
響吉爾吉斯等地嘅宴會上，別什巴爾馬克係最重要嘅菜肴，通常響宴會嘅最後奉上，一般已經係午夜。響哈薩克斯坦，別什巴爾馬克係婚禮嘅主打菜。響哈薩克斯坦，製作別什巴爾馬克時講究男人切肉，女人切麵。如果用羊肉製作別什巴爾馬克，一般重要烹制羊頭，獻畀最尊貴嘅客人。
別問我是誰

《別問我是誰》（粵語口語翻譯做咪問我係邊位；英文：The English Patient）係一部1996年嘅美國戰爭電影，由安東尼明格拉執導，改編Michael Ondaatje（中文：麥可·翁達傑）嘅英文同名小說《The English Patient（中文：英國病人 (小說)）》。主演係賴夫費恩斯、茱麗葉庇洛仙、姬絲汀史葛湯瑪絲。
別來無恙

別來無恙係謝霆鋒嘅一首歌，謝霆鋒作曲，梁芷珊填詞（有媒體報道係先有梁芷珊嘅歌詞，謝霆鋒睇到諗起初戀寫咗曲，又親力完成咗編曲同埋樂器部份嘅錄音。），錄音室版本就得兩把結他伴奏，中間加入口琴嘅獨奏；收喺2000年發行嘅專輯《零距離》。
別墅

別墅係種住宅，多數係獨立屋，起喺市郊或者鄉郊地方，有私家花園。別墅一般都用豪宅做包裝，畀有錢人長住或者渡假用。
別叫我賭神

《別叫我賭神》（英文：One More Chance），拍嗰陣叫《驕陽歲月》（英文：Be Water, My Friend），係2023年上畫嘅港產片，由潘耀明執導，周潤發、袁詠儀領銜主演，方中信、廖啟智、安志杰、黃德斌、白只、蔡一智、盧慧敏、柯煒林主演。套戲早喺2019年開拍，到2023年先至上畫。
別府

別府係日本大分縣一市，人口約莫12萬。
維基同享有多媒體嘅嘢：別府
別府步美

別府步美 ，係日本嘅一個女演員。

拍過嘅作品一覽
呢個表唔完整，歡迎加料。
判頭

判頭係承包建築地盤或者裝修工程嘅人，有班技工跟住佢搵食。如果工程需要嘅人比較多，判頭可以再將工程唔同部份再判畀唔同人去承包，叫「判上判」，所以有時會分做大判、二判、三判咁。另一方面，同一個判頭亦有機會同時有幾個工程跟緊。
別了瘋子

《別了瘋子》（粵拼：bit6 liu5 fung1 zi2）係臺灣歌手王傑嘅第三十七張個人大碟同埋第二十六張國語專輯，2007年1月發行。
別再想見我

《別再想見我》（英文：Yesterday No More）係臺灣歌手許光漢嘅一首歌，由戴佩妮填詞、作曲同監製，Martin Tang編曲。呢首歌作為單曲響2020年10月27號推出，收錄喺2021年12月發行嘅第1張錄音室專輯《許光漢》。
中國共產黨全國代表大會

中國共產黨全國代表大會簡稱中共黨代會，每五年舉行一次，由中國共產黨中央委員會召集。中央委員會認為有必要，或者有三分之一以上嘅省一級組織提出要求，全國代表大會可以提前舉行；如冇非常情況，就唔能夠延期舉行。全國代表大會代表嘅名額和選舉辦法，由中央委員會決定。
中共黨代會嘅職權係：聽取同審查中央委員會嘅報告；聽取同審查中央紀律檢查委員會嘅報告；討論並決定黨嘅重大問題；修改黨嘅章程；選舉中央委員會；選舉中央紀律檢查委員會。
中國共產黨全國代表會議嘅職權係：討論同決定重大問題；調整同增選中央委員會、中央紀律檢查委員會嘅部分成員。調整同增選中央委員同候補中央委員會嘅數額，唔能夠超過黨嘅全國代表大會選出嘅中央委員同埋候補中央委員各自總數嘅五分之一。
中國共產黨地方各級代表大會簡稱「省（市、區、縣）黨代會」，黨嘅省、自治區、直轄市嘅代表大會，設區嘅市同自治州嘅代表大會，縣（旗）、自治縣、唔設區嘅市同市轄區嘅代表大會，每五年舉行一次。黨嘅地方各級代表大會由同級黨嘅委員會召集。喺特殊情況下，經上一級委員會批准，可以提前或延期舉行。黨嘅地方各級代表大會代表嘅名額同選舉辦法，由同級黨嘅委員會決定，並報上一級黨嘅委員會批准。
黨嘅地方各級代表大會嘅職權係：聽取同審查同級委員會嘅報告；聽取同番查同級紀律檢查委員會嘅報告；討論本地區範圍內嘅重大問題並作出決議；選舉同級黨嘅委員會，選舉同級黨嘅紀律檢查委員會。
中國共產黨中央委員會（簡稱「中共中央」、「黨中央」）每屆任期五年。全國代表大會如提前或延期舉行，佢嘅任期相應咁改變。中央委員會委員同候補委員必須有五年以上嘅黨齡。中央委員會委員同候補委員嘅名額，由全國代表大會決定。中央委員會委員出缺，由中央委員會候補委員按照得票多少依次遞補。中央委員會全體會議由中央政治局召集，每年至少舉行一次。中央政治局向中央委員會全體會議報告工作，接受監督。响全國代表大會閉會期間，執行全國代表大會嘅決議，領導黨嘅全部工作，對外代表中國共產黨。
中國共產黨地方各級委員會簡稱「黨委」。黨嘅省、自治區、直轄市、設區嘅市同自治州嘅委員會，每屆任期五年。呢啲委員會嘅委員同候補委員必須有五年以上嘅黨齡。黨嘅縣（旗）、自治縣、唔設區嘅市同市轄區嘅委員會，每屆任期五年。呢啲委員會嘅委員同候補委員必須有三年以上嘅黨齡。黨嘅地方各級代表大會如提前或延期舉行，由佢選舉嘅委員會嘅任期相應咁改變。黨嘅地方各級委員會嘅委員同候補委員嘅名額，分別由上一級委員會決定。黨嘅地方各級委員會委員出缺，由候補委員按照得票多少依次遞補。黨嘅地方各級委員會全體會議，每年至少召開兩次。黨嘅地方各級委員會喺代表大會閉會期間，執行上級黨組織嘅指示同埋同級黨代表大會嘅決議，領導本地方嘅工作，定期向上級黨嘅委員會報告工作。
黨嘅地方各級委員會全體會議，選舉常務委員會同埋書記、副書記，並報上級黨嘅委員會批准。黨嘅地方各級委員會嘅常務委員會，响委員會全體會議閉會期間，行使委員會職權；响下屆代表大會開會期間，繼續主持經常工作，直到新嘅常務委員會產生為止。
黨嘅地方各級委員會嘅常務委員會定期向委員會全體會議報告工作，接受監督。
中國共產黨第一次全國代表大會

中國共產黨第一次全國代表大會於1921年7月23號到7月30號同8月2號响上海同嘉興舉行。大會嘅召開宣告咗中國共產黨嘅正式成立。

與會人員
1921年6月3號，共產國際代表、荷蘭人馬林到咗上海，提議各地共產主義小組派代表到上海召開全國代表大會。各地共產主義小組推選咗12名代表出席大會：上海代表李達、李漢俊；北京代表：張國燾、劉仁靜；長沙代表：毛澤東、何叔衡；武漢代表：董必武、陳潭秋；濟南代表：王盡美、鄧恩銘；廣州代表：陳公博；日本留學生代表：周佛海；另外陳獨秀又指派代表包惠僧帶咗佢嘅信件，其中包括四點意見：「一曰培植黨員；二曰民權主義之指導；三曰紀律；四曰慎重進行征服群眾政權問題。」佢哋代表全國57名黨員。呢13名代表嘅身份都係記者、學生或教師。但係喺全國有重要影響嘅「南陳北李」陳獨秀、李大釗都因事冇參加會議。陳獨秀嗰時喺廣州，而李大釗6月3號到新華門總統府請願期間，被刺刀拮傷頭。陳獨秀考慮到陳公博啱啱結婚，等佢順便到上海玩。當時响法辦嘅旅歐共產主義小組冇同國內取得聯繫，亦冇派出代表參加會議。共產國際代表馬林同共產國際遠東局書記處兼赤色職工國際代表尼克爾斯基（Никольский，又譯尼科爾斯基、李克爾斯基）亦參加會議。

會議過程
7月23號晚，會議召開，地點位於上海法租界貝勒路樹德里3號（後改為望志路106號，而家黃埔區興業路76號）嘅一座石庫門房屋，係一大代表李漢俊阿哥李書城嘅寓所。
大會由張國燾主持，毛澤東、周佛海擔任會議記錄。
7月30號晚，大會會場遭到法租界巡捕房嘅搜查，喺上海代表李達嘅夫人王會悟建議下，去浙江嘉興南湖繼續會議。於是各代表响8月2號前往南湖，响煙雨樓前租咗一艘絲網船，假扮遊湖嘅客人，舉行咗最後一日嘅會議。馬林同陳公博未去南湖。

會議成果
大會通過咗中國共產黨嘅綱領，規定咗黨嘅奮鬥目標、民主集中制嘅組織原則同黨嘅紀律，通過咗當前實際工作嘅決議，確定咗黨成立後嘅中心任務。
大會選舉咗中國共產黨中央局委員：陳獨秀、張國燾、李達，稱為「三人團」。陳獨秀擔任書記，張國燾擔任組織主任，李達擔任宣傳主任，主編《共產黨》月刊。

影響
中共普遍嘅觀點認為，「一大」嘅召開宣告咗中國共產黨嘅正式成立；但係共產國際通常認為中國共產黨嘅成立時間係1920年8月。

今日會址
内文：中國共產黨第一次全國代表大會會址
中共一大會址位於上海市黃陂南路347號，新天地附近。1952年9月會址復修，成立紀念館對外開放，1961年被國務院列為第一批全國重點文物保護單位。
中國共產黨第九次全國代表大會

中國共產黨第九次全國代表大會於1969年4月1號至24號喺北京召開。出席代表1512人，代表當時全國2200萬黨員。由於當時各地黨組織處於癱瘓狀態，無法正常進行代表嘅選舉，多數代表由革命委員會同各造反組織嘅頭頭協商決定或上級指定，以致很多品質惡劣嘅幫派骨幹、打砸搶分子，林彪、江青一伙嘅爪牙，成為咗九大代表。有嘅人是喺確定為九大代表之後，先自趕辦入黨手續，或喺去北京列車上突擊入黨。相當多嘅原八屆中央委員同候補中央委員處於被審查或者坐緊監，未能作為代表出席九大。
毛澤東主持開幕式並致開幕詞，林彪代表中共中央作政治報告。報告以「無產階級專政下繼續革命嘅理論」為核心，全面肯定咗「文化大革命」，話「無產階級文化大革命」係一場真正嘅無產階級革命，係對馬列主義理論同實踐嘅一個偉大嘅新貢獻；將黨嘅全部歷史講成係兩條路線鬥爭嘅歷史，即所謂「毛主席嘅馬克思列寧主義路線，同黨内右嘅同『左』嘅機會主義路線鬥爭嘅歷史」，虛構咗以劉少奇為阿頭嘅「資產階級司令部」，肯定咗強加畀劉少奇嘅種種罪名；對中國社會嘅形勢以及黨嘅政治狀況作咗錯誤嘅估計，响呢種基礎上提出咗所謂「鬥、批、改」嘅新任務。報告對戰爭到嚟嘅可能性作咗緊迫同跨大嘅估計，過分強調要準備打仗。
大會通過咗政治報告同黨章修正草案。九大通過嘅新黨章，錯誤咁將「無產階級專政下繼續革命嘅理論」同林彪「係毛澤東同志嘅親密戰友同接班人」寫入咗綱；對毛澤東思想作咗歪曲嘅闡述；刪除咗原黨章中黨員權利一節，取消咗黨員嘅預備期，取消咗中央書記處，取消咗中央監察委員會等機構。
大會選舉出中央委員170人，候補中央委員109人，其中原八屆中央委員同候補中央委員只有53人。
中共九大使「文化大革命」嘅錯誤理論同實踐合法化，喺思想上、政治上、組織上嘅指導方針都係錯誤嘅。

一中全會
中國共產黨第九屆中央委員會第一次全體會議於1969年4月28日喺北京舉行。會議選舉產生咗新一屆中央領導機構。名單如下：
中央委員會主席：毛澤東
中央委員會副主席：林彪
中央政治局常務委員會委員：毛澤東、林彪、（以下按姓氏筆劃為序）陳伯達、周恩來、康生
中央政治局委員：毛澤東、林彪、（以下按姓氏筆劃為序）葉群、葉劍英、劉伯承、江青、朱德、許世友、陳伯達、陳錫聯、李先念、李作鵬、吳法憲、張春橋、邱會作、周恩來、姚文元、康生、黃永勝、董必武、謝富治
中央政治局候補委員：紀登奎、李雪峰、李德生、汪東興

二中全會
中國共產黨第九屆中央委員會第二次全體會議於1970年8月23日至9月6日喺江西廬山舉行，毛澤東主持咗會議。林彪一班人喺會上通過稱讚毛澤東為「天才」嘅辦法，借以吹捧林彪，鼓吹要設國家主席，想以此達到佢奪權嘅目的。8月24日，陳伯達喺華北組宣講由佢編選經林彪審定嘅《論天才》嘅材料，煽動華北組通過決議：堅決要求設國家主席。8月31日，毛澤東發表《我的一點意見》一文，揭穿咗「稱天才」嘅騙局，指出咗佢哋喺廬山搞突然襲擊，煽風點火，唯恐天下不亂嘅陰謀同野心，指出唔好再提設國家主席嘅問題，從而挫敗咗林彪反革命集團向黨發起嘅有組織、有預謀嘅進攻。為此，全會宣布對陳伯達進行審查。
全會批准咗國務院關於全國計劃會議同1970年國民經濟計劃嘅報告；批准咗中央軍委關於加強戰備嘅報告。
中國共產黨第七次全國代表大會

中國共產黨第七次全國代表大會於1945年4月23號至6月11號响延安召開，出席七大嘅代表共755名，其中正式代表547名，候補代表208名，代表當時全黨121萬黨員。分為中直（包括軍直系統）、西北、晉綏、晉察冀、晉冀魯豫、山東、華中同埋大後方8個代表團。喺七大代表中，年紀最大嘅近70歲，最細嘅先得20歲左右。大會選出毛澤東、朱德、劉少奇、周恩來、任弼時、林伯渠、彭德懷、康生、陳雲、陳毅、賀龍、徐向前、高崗、張聞天同彭真15人組成主席團，選舉任弼時為大會秘書長、李富春為副秘書長。
1945年4月23號，延安楊家嶺中央大禮堂，七大開幕式嘅主席台上，掛住毛澤東同朱德嘅巨幅畫像，鮮艷嘅黨旗掛喺兩邊。會場後面嘅牆上，掛住「同心同德」四個大字。兩面牆上張貼住「堅持真理」、「修正錯誤」等標語，靠牆邊插住24面紅旗，象徵住中國共產黨24年奮鬥嘅歷程。插紅旗嘅「V」字形木座係革命勝利嘅標誌。响主席台嘅正上方，掛住一條引人注目嘅橫幅：「在毛澤東的旗幟下勝利前進！」
响會議上，毛澤東致題為《兩個中國之命運》嘅開幕詞，並作《論聯合政府》嘅政治報告；劉少奇作關於修改黨章嘅報告；朱德作《論解放區戰場》嘅軍事報告；周恩來作《論統一戰線》嘅報告；任弼時作關於黨嘅歷史問題嘅報告。大會通過咗新嘅黨章，確定以馬克思列寧主義同中國革命實踐相統一嘅毛澤東思想作為全黨一切工作嘅指針。大會選舉產生咗44名中央委員同33名中央候補委員組成新一屆中央委員會，响閉幕式上，毛澤東致題為《愚公移山》嘅結束詞。

一中全會
中國共產黨第七屆中央委員會第一次全體會議於1945年6月19號响延安楊家嶺舉行。全會選舉毛澤東為中央委員會主席；毛澤東、朱德、劉少奇、周恩來、任弼時為書記處書記；毛澤東、朱德、劉少奇、周恩來、任弼時、陳雲、康生、高崗、彭真、董必武、林伯渠、張聞天、彭德懷為中央政治局委員。
根據黨章關於「中央委員會主席即為中央政治局主席與中央書記處主席」嘅規定，毛澤東為中國共產黨中央委員會主席兼中央政治局主席、中央書記處主席。

二中全會
中國共產黨第七屆中央委員會第二次全體會議於1949年3月5號至13號响河北省平山縣西柏坡舉行。係中共取得全面勝利之際召開嘅中全會。出席會議嘅中央委員34人，候補中央委員19人，列席會議嘅有關人員11人，因為交通條件等原因有20人缺席。毛澤東主持會議，並响全會上作報告。會議通過咗毛澤東所作嘅報告。全會批准咗自1945年6月中共七屆一中全會以嚟中共中央政治局嘅工作，認為中央嘅領導係正確嘅。全會批准咗1949年1月14號毛澤東對時局嘅聲明；批准咗由中國共產黨發起召並協各民主黨派、人民團體同民主人士，召開鬥冇反動分子參加嘅新嘅政治協商會議同成立民主聯會政府嘅建議。會議重通過咗《關於軍旗的決議》。
最後，毛澤東代表中共中央政治局對全會作結論報告。呢份報告總結咗「黨委會工作方法」12條經驗。會議決定咗以下幾個方面嘅問題：
確定咗促進革命迅速取得全國勝利嘅各項方針；
決定將中國共產黨嘅工作重心由農村轉到城市；
決定咗中共响全國勝利後嘅一系列基本政策；
強調要加強黨嘅思想建設，防止資產階級思想嘅腐蝕。

三中全會
中國共產黨第七屆中央委員會第三次全體會議於1950年6月6號至9號响北京舉行。出席會議嘅有中央委員35人、候補中央委員27人。各省、市委、中央各部委負責人同有關工作人員43人列席咗會議。毛澤東响會上作《為爭取國家財政經濟狀況的基本好轉而鬥爭》嘅書面報告，並作咗《不要四面出擊》嘅講話。劉少奇作咗《關於土地改革問題的報告》，陳雲作咗《關於財政經濟問題的報告》，聶榮臻作咗《關於人民解放軍整編問題的報告》，周恩來作咗《關於外交工作與統一戰線工作的報告》。會議確定要做好土地改革、穩定物價同調整工商業、肅清反革命、整黨、精簡機構、改造舊文教事業、失業救濟、統一戰線等8項工作，創造3個條件，即：土地改革嘅完成；現有工商業嘅合理調整；國家機構所需經費嘅大量節減。
爭取响三年時間內，實現國家財政經濟狀況嘅根本好轉，為有計劃嘅經濟建設創造條件。會議批准陳雲喺任弼時休假期間參加中央書記處，任書記；決定遞補廖承志、王稼祥、陳伯達、黃克誠中央委員，決定撤銷黎玉、劉子久嘅候補中央委員職務。

四中全會
中國共產黨第七屆中央委員會第四次全體會議於1954年2月6號至10號响北京舉行。出席會議嘅有中央委員35人，候補中央委員26人。中央各部委、中央人民政府黨組，軍委各部門同人民團體嘅主要負責同志共52人列席咗全會。中央書記處書記劉少奇代表中央政治局作咗中共中央政治局向第七屆第四次中央全會嘅報告。朱德、周恩來、陳雲、鄧小平等44位同志响會上發言。全會揭露同批判高崗、饒漱石嘅反黨分裂活動；批准咗中央政治局提出嘅黨响過渡時期嘅總路線，即係要响一個相當長嘅時期內，基本上完成國家工業化同對農業、手工業、資本主義工商業嘅社會主義改造；批准咗中央政治局關於1954年內召開黨嘅全國代表會議嘅決定；討論第一個五年計劃綱要同其他有關嘅各項問題。會議通過咗《中國共產黨第七屆中央委員會第四次全體會議的決議》同埋《關於增強黨的團結的決議》。全會任命鄧小平為中共中央秘書長。毛澤東因正喺度休假，冇參加呢次全會。

五中全會
中國共產黨第七屆中央委員會第五次全體會議於1955年4月4號响北京舉行。全會批准咗1955年3月召開嘅中國共產黨全國代表會議通過嘅《關於中華人民共和國發展國民經濟的第一個五年計劃草案的決議》、《關於高崗、饒漱石反黨聯盟的決議》同埋《關於成立黨的中央和地方監察委員會的決議》，批准咗全國代表會議選出嘅中央監察委員會委員15人，候補委員6人嘅名單，及董必武嘅書記職務同劉瀾濤、譚政、王從吾、錢英、劉錫武嘅副書記職務；通過咗中國共產黨中央委員會關於全國代表會議嘅公報。會議補選林彪、鄧小平為中共中央政治局委員。

六中全會（擴大）
中國共產黨第七屆中央委員會擴大嘅第六次全體會議於1955年10月4號至11號响北京舉行。出席會議嘅有中央委員38人，候補中央委員25人；各省、市、自治區黨委書記同各地委書記，中央各部委同國家機關各部門黨組負責人等388人列席咗會議。全會嘅主要議題係關於農業合作化問題同關於召開黨嘅第八次全國代表大會問題。毛澤東主持全會，並作咗《關於農業合作化問題》嘅報告。全會通過咗《關於農業合作化問題的決議》及《農業生產合作社的示範章程（草案）》。全會把黨內响合作化速度問題上嘅唔同意見當作右傾機會主義嚟批判，助長咗農業社會主義改造中嘅急躁冒進情緒。使農業合作化運動响肯定「大發展」嘅方針同批判所謂右傾錯誤嘅推動下迅猛發展。全會重通過咗《關於召開黨的第八次全國代表大會的決議》同《關於黨的第八次全國代表大會代表名額和選舉辦法的規定》。

七中全會
中國共產黨第七屆中央委員會第七次全體會議於1956年8月22號、9月8號、9月13號响北京舉行。出席會議嘅有中央委員44人、候補中央委員23人。全會討論並通過咗第七屆中央委員會準備向中共第八次全國代表大會提出嘅政治報告、黨章修改草案同埋關於修改黨章嘅報告、關於發展國民經濟第二個五年計劃嘅建議嘅報告。全會重遞補王首道、鄧穎超、陳少敏為中央委員。確定咗八屆中央委員嘅候選人名單，決定八屆中央委員名額為170人。
中國共產黨第三次全國代表大會

中國共產黨第三次全國代表大會於1923年6月12號至20號响廣州召開。會址位於廣州東山恤孤院路后街31號（而家恤孤院路3號）。陳獨秀、李大釗、毛澤東、蔡和森、陳潭秋、惲代英、瞿秋白、張國燾、李立三、項英等來自全國各地同莫斯科嘅代表近40人出席大會，佢哋代表咗全國420名黨員。共產國際代表馬林出席咗會議。陳獨秀主持會議並代表第二屆中央執行委員會作報告。
大會嘅主要議程有三項：
討論黨綱草案
討論同國民黨建立革命統一戰線問題
選舉黨嘅中央執行委員會
會議嘅中心議題係討論同國民黨合作、建立革命統一戰線嘅問題。陳獨秀喺報告中，着重說明咗中國共產黨決定同國民黨建立革命統一戰線嘅依據同過程。班代表就共產黨員以個人身份加入國民黨、建立革命統一戰線嘅問題進行咗熱烈嘅討論。
大會選舉陳獨秀、蔡和森、李大釗、譚平山、王荷波、毛澤東、朱少連、項英、羅章龍等9人為中央委員，鄧培、張連光、徐梅坤、李漢俊、鄧中夏5人為候補中央委員，由陳獨秀、蔡和森、毛澤東、羅章龍、譚平山（後由於譚平山調職，改為王荷波）5人組成中央局，陳獨秀為委員長，毛澤東為秘書，羅章龍擔任會計，負責中央日常工作。
中共三大根據馬克思列寧主義嘅策略原則同共產國際嘅指示，結合中國革命嘅具體情況，充分發揚民主，响分析中國社會矛盾同明確中國革命性質嘅基礎上，正確解決咗建黨初期黨內喺國共合作問題上存在嘅重大分歧，統一咗全黨嘅認職，正式確定咗共產黨員以個人身份加入國民黨，同國民黨進行黨內合作嘅策略方針，令黨能夠團結一切可能聯合嘅力量，共同完成反帝反封建嘅民主革命任務。
中共三大之後，响中國共產黨嘅推動下，孫中山先生對國民黨進行咗改組，確定咗聯俄、聯共、扶助農工嘅三大政策，召開咗國共合作嘅中國國民黨第一次全國代表大會，第一次國共合作正式建立，全國掀起咗聲勢浩大、轟轟烈烈嘅反帝反封建嘅革命群眾運動，順利進行咗北伐戰爭，促進咗中國革命嘅高漲。但係，大會對於無產階段領導權問題、農民問題同埋軍隊問題冇被應有嘅重視。
中共三大完嗰日，班代表嚟到黃花崗烈士墓前，响瞿秋白嘅指揮下高唱《國際歌》。中國共產黨第三次代表大會，就喺《國際歌》聲中閉幕。
中國共產黨中央書記處

中國共產黨中央書記處係中國共產黨中央政治局同佢常務委員會嘅辦事機構；成員由中央政治局常委會提名，中國共產黨中央委員會全體會議通過。根據黨章，中央委員會總書記主持中央書記處工作。
呢篇中國共產黨中央書記處係政治類嘅楔位文章，未完成；麻煩你幫手加下料，充實佢。
中國共產黨中央紀律檢查委員會

中國共產黨中央紀律檢查委員會（簡稱「中紀委」）係中共中央嘅檢察監督機關，職能係維持黨風、黨紀同反腐，實行書記負責制。作為黨嘅機關，紀委喺地方各級，通常同政府嘅反腐機關監察部門合署辦公。
而家嘅書記係李希。
南州車站

南州車站係臺灣鐵路公司屏東線嘅一個鐵路車站。
南嶺國家森林公園

間嘢早期係1950年代由廣東省林業廳搞嘅乳陽林場（後改名做乳陽林業局）。1984年俾廣東省人民政府定佢做省級自然保護區，嗰時嗌「乳陽八寶山自然保護區」，重喺1993年同大頂山、龍潭角、秤架、大東山嗰四間嘢組成南嶺國家級自然保護區後，重喺原地搞咗間南嶺國家森林公園。雖然喺2012年被列入國家AAAA级旅遊景區，但喺2018年4月23號因保障遊客合法權益同生命財產安全而開始停止旅遊觀光活動重將園區全面閂檔。
南崗街道

南崗街道 (廣州)，中華人民共和國廣東廣州黃埔區嘅街道。
南崗街道 (佳木斯)，中華人民共和國黑龍江省佳木斯市前進區嘅街道。
南嶽區

南嶽區係中國湖南衡陽一個市轄區，總面積179平方公里，人口5.3萬。
南川站

南川站係釜山都市鐵道2號綫一個地底車站，喺大韓民國釜山廣域市水营區南川洞（韓文：남천동 (부산)），韓文副站名係「KBS·水營區廳」（KBS·수영구청）。

車站結構
站體係2面2線側式月台嘅地底車站，等車月台有月台幕門，可以通過等車室轉對向列車。

史
2001年8月8號：落成啟用。
南川

南川（粵拼：naam4 cyun1）係中華人民共和國重慶市轄區，舊時係縣，喺重慶南邊。1994年，南川撤縣建縣級市。2006年，撤市設區。
南嶺塔

南嶺塔（粵拼：naam4 ling5/leng5 taap3）係中國廣東廣州嘅樓閣式磚塔，亦係南沙天后宮北邊山頂一景區，位置喺南沙區大角山東北近山頂地方。

古仔
座塔喺大宋太平興國二年（977年）起好。嗰時起呢座塔嘅目的有四個：
同右邊嘅大角山主峯最高峯平行。
回應返所謂「左青龍」嘅古仔。
日夜可以幫船隻搞導航。
成為班天后宮建築嘅一地標。

結構同狀況
喺塔嘅1樓地方，入面有拜神用啲供奉品響度。
座塔屬樓閣式磚塔建築，平面屬正八角形，高45m，一共8層樓。喺舊時，遊人可以爬上塔頂睇四圍啲景。包括成個天后宮個樣同南國嘅水光山色，及望到鳧洲、虎門、深圳北呢啲地方。喺1樓，內部通道窄到凈畀一個人出入，而且成「T」字形走向。但係出入通道凈得一條咁少，喺塔嘅正門左手邊嘅通道位，家下俾防盜門封實兼鎖住咗，除咗園區啲員工同保安仔之外，其它人基本上冇得上去塔頂睇佢嘅遠景。喺角梁下邊有56隻唥鐘，一有勁風吹嚟嘅話，唥鐘識猛咁響。
另外，喺1樓入面正中間位，重有堆拜神用啲供奉品響度。
前760年代

前760年代係指前769年去到前760年之間嗰十年嘅年代。
劉兆佳

劉兆佳，GBS，JP（英文：Lau Siu-kai，1947年6月7號—），祖籍廣東東莞，香港親中派政治人、時事評論員，現任中國全國政協香港區委員同埋全國港澳研究會副會長。佢亦係前香港特區政府中央政策組首席顧問（2002年至2012年）。

政治立場
佢嘅政治立場係親中派，而且反對一啲西方社會廣為接納嘅普世價值，例如程序公義同民主政制。
佢喺北京2021年3月繞過香港人，通過大幅削減直選議席比例嘅議案入面，亦曾經公開支持，推崇新制度下對嘅政治審查，又訴諸於西方社會對中國嘅敵視。公民黨前立法會議員陳家洛就揶揄佢，話佢不如話當權者安全緊要啲。
劉允怡

劉允怡，香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
劉允祥

劉允祥，香港律政司人員。
佢因為喺一啲同香港反送中運動相關嘅案件入面代表政府，所以得到一啲媒體嘅關注，亦因為咁曾經被美國國會暨行政當局中國委員會點名，批評佢有份侵犯香港人人權。
劉兆玄

劉兆玄（1943年5月10號—）係中華民國政治人、學者同作家，祖籍湖南衡陽，筆名上官鼎。
劉兆銘

劉兆銘，MH（英文：Lau Siu Ming，1931年10月13號—）係香港男演員，1979年出道，從影差唔多卌年，畀人尊稱做「Ming Sir」。佢主要參演無綫電視劇集同埋港產電影。

演出
呢個表唔完整，歡迎加料。
劉允

劉允，香港資深電影界人士，曾經攞過香港電影金像獎專業精神獎。
劉允祐

劉允祐（英文：Vincent Lau，1996年9月23號—）係香港男子單車手。
佢喺2024年夏季奧林匹克運動會代表香港參加男子公路單車賽。
啟思中學

啟思中學嘅校舍總體分做三個部份，分別係A座、B座同C座。
A座最近學校門口，方便接待賓客，主要係禮堂及校務處。
B座主要係科學實驗室及食物科技中心，以及喺一樓嘅教員休息室。
C座主要係課室、紡織科技中心、音樂室、電腦室、設計同科技中心同圖書館。

學社
啟思中學推行學社制，佢六個社分別係紫荊（Bauhinia）、紅棉（Bombax）、黃槐（Cassia）、鳳凰（Delonix）、藍楹（Jacaranda）同龍柏（Juniper）。

校歌
為紀念十週年校慶，校歌係由2014-2015俢讀IBDP嘅F6學生作曲以及填詞。

榮譽
啟思中學連續三年獲得LEAD Creativity Award Overall Champion（Lead = Learning through Engineering, Art and Design）。
啟德（德朗邨）巴士總站

啟德（德朗邨）巴士總站（英文：Kai Tak (Tak Long Estate)）位於香港九龍城區啟德承啟道德朗邨德珊樓外，2013年開。
啟新道

啟新道（英文：Kai San Road）係香港九龍黃大仙區同九龍城區一條路，連住啟德協調道同新蒲崗七寶街，長0.6公里。
啟暴龍

啟暴龍係日本電視遊戲寵物小精靈系列入面嘅其中一隻小精靈，編號149。佢係由哈古龍進化成嘅。
啟德郵輪碼頭

（英文：Kai Tak Cruise Terminal）係香港一個郵輪碼頭，位於九龍九龍城啟德承豐道33號，即前啟德機場跑道末端。啟德郵輪碼頭屬於《啟德發展計劃》首階段嘅項目之一，建築物同首個泊位喺2010年5月動工，喺2013年3月16號進行業務測試，建築物喺6月1號竣工，喺同月12號試驗開幕；第一個泊位喺7月竣工，第二個泊位喺2014年9月啟用。香港政府期望發展啟德郵輪碼頭可以幫助香港把握亞太區郵輪旅遊業市場增長所帶來嘅機遇，將香港發展成為區內嘅郵輪中心。

建築同設計
郵輪碼頭座落喺前身為啟德國際機場，背靠維多利亞港。由福斯特建築事務所（Foster + Partners）設計嘅三層高大樓性能同外觀兼備，被美國高級時尚雜誌《Departures》形容為「郵輪碼頭當中嘅勞斯萊斯」，更獲得香港綠色建築議會綠建環評（BEAM Plus）新建建築嘅鉑金級認證，碼頭備有寬敞舒適嘅候船區，重有佔地23,000平方米嘅頂層空中花園。碼頭令人屏息嘅維多利亞港景觀，加上完善嘅配套、高效率而舒適嘅乘客設施同服務，碼頭能夠同時容納兩艘超級郵輪同處理八千四百位旅客同一千二百名工作人員，亦能夠停泊世上最大型嘅郵輪，開放式嘅設計同龐大嘅室內空間充滿靈活性，適合喺碼頭裏面舉行各種大型活動。
啟晴邨

啟晴邨，香港公共屋邨之一，喺九龍啟德沐虹街十二號，英文叫Kai Ching Estate。行政上歸九龍城區，香港房屋委員會劃入九龍西。二〇一三年入伙。屋宇設計為非標準型。一共有六座，分別係康晴樓、樂晴樓、欣晴樓、賞晴樓、滿晴樓、悅晴樓。總共有五千二百伙。以平方米計算，大細由十四米〇五到三十七米五八。

交通設施
港鐵屯馬綫啟德站A出口。
Coordinates: Missing latitudeInvalid arguments have been passed to the {{#coordinates:}} function
啟德道

啟德道（英文：Kai Tak Road），係香港九龍九龍城嘅一條馬路，由賈炳達道開始，去到沙浦道。
啟明星章

啟明星章係伊斯蘭教典籍《可蘭經》入面嘅第86章（蘇拉）。
唐鶴德

唐鶴德（英文名：Daffy Tong，1959年2月5號—），香港金融業人士，曾經任職萬國寶通銀行投資部高層、渣打銀行投資分析師。佢亦係香港男藝人張國榮嘅同性伴侶。

生平
唐鶴德響上海出世，家族係上海金融界嘅精英，佢響八兄弟姐妹入面排第七，亦係老豆最細個仔。細個嗰陣識咗張國榮，兩個人曾經一齊玩過，後嚟因為張要去英國留學而冇再聯絡。唐畢業於荃灣聖芳濟中學，生得高大又幾靚仔，做過風紀，打籃球又唔錯，響高中時期仲加入過校刊嘅編輯，所以有好多女仔鍾意佢。
大個之後，佢跟住家族步伐加入金融界，響一間金融公司做投資分析師。1982年，佢同張國榮響香港麗晶酒店再次見面。當時唐鶴德有自己嘅女朋友，張國榮亦曾經同其他女仔拍過拖，但係佢哋都覺得女朋友唔真正了解自己，只有對方了解到，所以之後就拍咗拖。響戀情初期張國榮仲未紅，唐就攞自己份人工資助佢，自己就去捱公仔麵。唐鶴德響80年代曾經做過萬國寶通銀行投資部嘅高層。
1989年張國榮話要移民加拿大，唐甚至為咗張國榮而放棄自己份工。後嚟響經過討論後決定回流香港，唐鶴德響1994年到渣打銀行做投資分析師。
1990年代初，有狗仔隊影到張國榮拖住唐鶴德隻手行街，傳媒開始瘋傳張國榮係基佬。而張國榮經過反覆嘅糾纏（張曾經鬧爆狗仔隊：「有人想砌我搞基！」），索性響1996年底嘅復出歌壇演唱會上公開多謝唐鶴德，話佢同埋阿媽係「生命中至愛嘅朋友同埋親人」；1997年，張國榮唱出《月亮代表我的心》，正式承認同唐嘅關係。後嚟唐鶴德辭去自己投資分析師嘅工作，專門幫張國榮打理財務。
2003年4月1號，張國榮響文華酒店跳樓自殺，終年46歲。響張死後，唐鶴德以「未亡人」嘅身份，接管佢嘅財產，而佢響每一年佢嘅死忌都會響社交平台鋪帖紀念。
唐餐

唐餐，又叫做中餐或者叫做中菜熟食，嚮唐人餐館、中菜廳、華人食肆都搵到。私房菜都有。
唐餐同西餐唔同，睇食才用料，烹飪方法、食用架生同飲食文化可以分別到。

用料
飛禽走獸都可以做料，比如水魚湯。唔少動物內臟都可以食，比如蒸魚腸、粉腸、生腸、雞腸、豬肺湯。
唔合作運動

唔合作運動（Non-cooperation movement）係世界史上第一個全國性嘅唔暴力反抗運動，由印度聖雄甘地同埋印度國大黨領導，係印度獨立運動嘅一部份。第一次世界大戰結束咗之後（1918年），英國對印度嘅統治嚴厲咗，反英運動多咗，要求獨立自治嘅聲高漲。甘地呼籲以唔暴力嘅唔合作手段，抵制英國嘅統治。甘地和平消極抵抗嘅方法，逼到英國政府冇辦法唔頒布新憲法，畀印度慢慢發展自治體制。第二次世界大戰結束咗之後，印度就獨立咗，但係跟住發生咗伊斯蘭教徒同埋印度教徒之間嘅大仇殺。
呢篇唔合作運動係政治類嘅楔位文章，未完成；麻煩你幫手加下料，充實佢。
唐餐館

唐餐館，又叫中餐館、中式餐廳，係賣唐餐嘅食肆，喺粵語地區多數都用酒樓嘅方式去經營，而歐美地區就多數係搞外賣或者自助餐。
唔係本地菜

《唔係本地菜》（英文：Colin's Exotic Recipes）係香港電視娛樂製作嘅飲食節目，2016年12月19號到2017年1月23號逢禮拜一喺23:45 - 00:15（實驗電視時段）喺ViuTV播，之後由2月27號到3月28號逢禮拜一、二喺22:00 - 22:30播（無再話係「實驗電視」），最後一集喺3月29號禮拜三同一時間播，主持係陳子豐。節目會搵嚟唔同地方嘅居港外國人介紹佢哋嘅家鄉菜式。節目響2021年8月22號到12月5號逢禮拜日喺08:30-09:00重播。

節目調動
2017年3月14號：由於嗰晚直播完《2017行政長官選舉辯論》之後加插播映《新聞報道》，所以暫停播映一集。而最後一集順延到3月29號禮拜三播。
唐麗球

唐麗球（英文：Joan Tong，1964年6月16號—），係香港女演員，1984年度香港小姐競選嘅季軍，1984年到1986年期間係無綫電視女藝員，之後做過亞洲電視女藝員，亦拍過唔少電影。
副檔名

副檔名（Filename Extension，或者叫做延伸檔名、後綴名）係早期作業系統（例如VMS（中文：VMS）／CP/M（中文：CP/M）／DOS等）用嚟標誌檔案格式嘅一種機制。用DOS嚟計，一個副檔名係跟喺主檔名嘅後面，用一個分隔符號嚟分隔。舉個例子，喺“example.txt”嘅檔名入面，example係主檔名，txt就係副檔名，表示呢個文件係一個純文字文件，句號“.”就係主檔名同副檔名嘅分隔符號。
副詞

副詞係種詞性，專門用嚟修飾動詞，譬如形容佢嘅性質、狀態、屬性。
割圓八綫

割圓八綫，割圓術之一，亦為三角學，與三角函數相關，測量所用。八綫指割圓有八段綫，為正弦、餘弦、正切、餘切、正割、餘割、正矢、餘矢。
大明崇禎曆書，有割圓八綫表，列齊各綫數值，相當於三角函數表。而大清梅文鼎，亦寫有平三角舉要，講解三角學。
之所以同曆法有關，皆因圭表求日影，以定季節。另外天文計算亦會用到。
綫線異字，割圓八綫亦寫割圓八線。

解
弓上咗弦，但未張嘅形狀。弦為垂直綫
如射箭張弓，橫為矢向，弦化為斜綫
方便講割圓八綫，一圓以橫直綫過圓心，平分為四份。一份有直角一個，圓邊就係弧。
就拎左上一角來講，即丁丙庚嘅形。圓心直角喺丁。由圓心射出一斜綫，喺乙出圓周，一直伸出。咁樣，直角就就分成兩份，以橫一邊叫正角，以直一邊叫餘角。而圓周歸正角一邊，叫正弧，即乙兩綫。餘角一邊，叫餘弧，即乙庚綫。
割圓就好似射箭咁，弓有弧，弦、以及矢。弓曲部叫弧。弦扣住弧上下，條綫好直。而矢，即係箭，係橫放，以備射向目標。射箭時張弓，扣矢拉弦，弦矢之端，就有個角，弦綫化成斜綫。
算經借為割圓之用。直綫劃過圓，叫弦，有如弓嘅弦狀。弓弦未拉時係垂直綫，甲乙綫。弓弦拉斜到圓心，就係乙丁綫。而兩丁橫綫，就矢嘅方向。割圓叫掂到圓邊嘅綫，叫切綫。
正角方向嘅弦，叫正弦，即甲乙綫。甲乙綫同丙丁綫，相交成直角。掂到圓邊丙嘅切綫，同斜綫相交喺戊，丙戊垂直綫，就叫正切。斜綫丁戊，就叫正割。甲丙綫，有如未張弓嘅矢，叫正矢。
咁樣就得出正弦、正切、正割、正矢。
而再用餘角做一次，只係橫直倒轉，亦可以得出餘弦、餘切、餘割、餘矢。

關係
丙丁綫、乙丁綫、丁庚綫，皆係半徑。正矢加餘弦為半徑。正弦加餘矢為半徑。
勾股定理，餘弦之平方，加正弦之平方，等如半徑之平方。又，半徑平方，加正切平方，等如正割平方。又，半徑平方，加餘切平方，等如餘割平方。
等比三角形，丁甲乙與丁丙戊。故此得出，正弦比餘弦，等如正切比半徑。又，正弦比半徑，等如正切比正割。又，餘弦比半徑，等如半徑比正割。
而等比三方形，丁己乙與丁庚辛。又可得出，餘弦比正弦，等如餘切比半徑。又，餘弦比半徑，等如餘切比餘割。又，正弦比半徑，等如半徑比餘割。

三角函數
三角函數，係以函數表形式表示。假設圓半徑為一，正角與割圓八綫長度比例。
表一般只載〇度到九十度之間。現今有計數機同電腦計，已經唔用表。
副棘茄魚屬

副棘茄魚屬（學名：Halieutichthys）係鮟鱇目棘茄魚科嘅其中一個屬。
副省級市

副省級市，又叫副省級城市，係中華人民共和國嘅一類地級政區，地位比地級市高，比直轄市低，而家有15個。
副督察

副督察係大英帝國唔少殖民地嘅警察部隊用嘅職級，低督察一級，而家喺印度、巴基斯坦同錫蘭重用緊，舊時香港同加拿大都有用。
副董事長

副董事長（英文：Deputy Chairman of the Board）即係董事會副主席，喺日本韓國稱為副會長），係指一間公司董事會嘅備位領導者，由董事會喺董事中選出。當董事長因故唔做得嘢時，由副董事長代理佢嘅職務。並唔係每一家企業都設有副董事長。

產生
股份有限公司董事會可設副董事長，由全體董事選舉產生。
割包皮

割包皮，醫學上又叫包皮環切術，係將人脧嘅包皮割走嘅手術。
割席

割席，又叫割蓆，係指因為唔認同對方嘅諗法，而同人哋劃清界線，宣告再唔係朋友或者同路人嘅行為。

典故
東漢末年三國時代，有兩個文人管寧同華歆本嚟係同學兼老友，坐埋同一個草席，後尾管寧發現華歆品德好差，就將草席割開兩半，同佢講以後無朋友做，呢件事就引伸咗一句成語：「割蓆絕交」。
化學合成

化學合成係化學上為咗生產一樣或者多樣產物而搞嘅化學反應，通常用物理或者化學方法去操縱一步或者多步反應。喺現代實驗室應用入面，合成過程要可靠、可以重複做同各個實驗室都做到。
化學式

化學式係表達化合物嘅原子比例嘅方式，會用到代表元素符號、號碼同其他符號。
化學史

化學史係指化學呢門領域嘅歷史。

公元前
睇埋：古典元素同五行
人類自從好耐之前就有喺度研究物質（廣義上嘅化學）：最早嘅物質研究要數人類對火嘅研究－喺文明誕生（公元前 10,000 年至公元前 5,000 年，睇用乜嘢嚟定義文明）之前，人仲未有乜嘢特化嘅架生嚟做化學實驗，但佢哋經已有能力觀察火將一種物質變成另一種物質，例如係將木燒到變成炭噉；打後文明起源之後，人有大規模噉用火嚟整鐵同埋玻璃（兩者嘅製作都會涉及加熱同物質變樣）等嘅材料，而呢啲材料對文明嘅演進嚟講不可或缺。
公元前嘅哲學家仲有喺度思考有關物質嘅理論性問題，例如古典元素（classical elements）就係由古希臘嘅人諗出嚟嘅模型，主張宇宙萬物由地水火風四種元素組成（睇埋東亞嘅五行），呢種諗法經已俾現代化學否決，不過的確算係對物質嘅理論性研究。除此之外，古希臘同古印度等嘅古文明都經已有原子論嘅諗法，不過佢哋冇乜方法嚟驗證原子論，所以原子論喺當時都仲係停留喺哲學諗法嘅階段。

公元後
睇埋：煉金術
煉金術（alchemy）可以話係化學嘅前身：喺公元前頭嗰兩個千年，人類開始廣泛噉用同開採金呢種貴金屬，令到人對金嘅需求勁升。於是就引起咗煉金術喺中世紀（5 至 15 世紀）嘅歐洲崛起－煉金術研究嘅係點樣將物質變成金，係一種原科學（protoscience；指未有完整嘅科學方法，但有啲似現代科學）。煉金術最後並冇取得成功－現代化學上已知，金係一種元素，靠一般地球環境下嘅方法係唔能夠將第種元素變做金嘅，但煉金術士嘅研究當中發明咗好多將一種物質變做第種物質嘅技術，為現代化學鋪咗路。
一般認為，化學係喺 19 世紀誕生嘅。當時科學方法發展成熟，而且有咗好多對現代化學嚟講必要嘅科學知識：質量守恆嘅諗頭喺 18 世紀嘅科學家之間經已好普遍；道耳頓喺 19 世紀初做咗大量嘅實驗同觀察發現支持原子論嘅實驗結果；而後嚟基於呢啲知識同埋物理學上對原子嘅研究（可以睇吓量子力學），引致俄羅斯化學家門捷列夫（俄文：Дми́трий Ива́нович Менделе́ев；Dmitri Mendeleev）喺 19 世紀尾奠定咗元素週期表，成為現代化學嘅基礎。喺 1901 年，諾貝爾化學獎成立，終於認定化學係一門對人類貢獻重大嘅科學。

詞源
喺粵文入面，啲人一般都係用「化學」（粵拼：faa3 hok6）嚟指「用科學方法研究物質嘅領域」嘅，呢個字就噉字面解可以理解做「變化嘅科學」噉嘅意思。另一方面，廣東話日常用語亦都興用 kem1 嚟稱呼化學，取自英文 chemistry 嘅第一個音節。英文字 chemistry 據講係由 alchemy（煉金術）嗰度嚟嘅，反映咗化學嘅歷史－到咗家吓，煉金術已經俾人知佢係冇料到嘅，但煉金術士所學到嘅知識（例如係點樣將一種物質變做第種物質）演化咗做現今嘅人所講嘅化學－用科學方法由原子層面嚟去研究物質嘅一門學問。
化學哲學

化學哲學（英文：philosophy of chemistry）係指哲學家同化學家對於「化學應該點搞」嘅一套見解。
化學家

化學家即係研究化學嘅人。一個化學家同其他人做嘢唔同嘅地方就係佢哋通常都會好小心咁檢查身邊每一樣嘢嘅變化。佢哋嘅工作，多數都係研究點樣可以大量生產各種昂貴嘅藥用或者工業用化學品，務求造福大眾或者謀利維生。
每個化學家會有唔同嘅專科，但係佢哋有一啲共同嘅做嘢方法。首先，佢哋睇一種嘢通常都會研究佢係酸定鹼，並且細微到用原子嘅角度去諗嗰舊嘢。其次，佢哋好小心咁測量啲嘢撈埋嘅時候唔同物質嘅比例、化學作用進行緊嘅時候反應嘅速度同𠹺唔同嘢之間化學特性嘅分別。重有，佢哋會用自己有限嘅知識去嘗試了解啲自己唔熟嘅嘢，從而令自己學識更多。
材料科學家係冶金學家嘅一類，但係佢哋讀書嗰陣通常主修化學。
大部份化學家都係讀到大學畢業就出去搵工做，但係都有啲公司要啲人讀到博士先會請。好多有關化學嘅工作或者大學化學嘅課程對數學、物理同𠹺化學同樣重視，因為化學又叫中心科學，學得化學唔多唔少都要喺科學嘅其他領域入面略通一二。
讀到碩士，化學科學生就要專攻一個分支。大部分人都會揀生物化學，有機化學或者無機化學。當然，化學入面其他分支都會有人讀。
讀完書之後，化學畢業生，而家做咗化學家，就會出來搵工。佢哋多數會加入化學工業或者做藥劑師。喺好多國家大學其實有一科藥劑學專科，不過都會有人讀完化學跳槽做藥劑師。又有啲化學家會選擇打政府工，做政府化驗所技術員。
化學工業

化學工業，工業一種，用化學反應加工原料，生出種種物質同製品。產品叫叫化學製品。有石油精製工業，裂解石油，手生產種種化合物。有冶金工業，以還原等方法，由金屬礦石得出單質金屬。化學工業以精密化學為主，佢啲產品叫化成品。
佢再分為有機化學工業同無機化學工業，咁取決於產品有機化合物還定無機化合物。重有，呢啲工業還可以根據產品同原料再細分。之不過，無機化學工業有硫，可以由有機化學工業中，石油脫硫過程獲得，而有機化學工業中，有機氯化物啲氯，由無機化學工業中，鹼工業生產。因此，兩者之間聯繫緊密，界限唔明確。
生產工廠叫化工廠。
土衞二十一

土衞二十一（Tarvos）係土星嘅其中一粒衞星，平均直徑約莫15公里，響2000年發現。
土衞二十六

土衞二十六（Albiorix）係土星嘅其中一粒衞星，平均直徑約莫32公里，響2000年發現。
土衞二十七

土衞二十七（Skathi）係土星嘅其中一粒衞星，平均直徑約莫8公里，響2000年發現。
土衞二十九

土衞二十九（Siarnaq）係土星嘅其中一粒衞星，平均直徑約莫40公里，響2000年發現。
土衞二十八

土衞二十八（Erriapus）係土星嘅其中一粒衞星，平均直徑約莫10公里，響2000年發現。
土衞二十四

土衞二十四（Kiviuq）係土星嘅其中一粒衞星，平均直徑約莫16公里，響2000年發現。
土衞二十二

土衞二十二（Ijiraq）係土星嘅其中一粒衞星，平均直徑約莫12公里，響2000年發現。
土衞二十五

土衞二十五（Mundilfari）係土星嘅其中一粒衞星，平均直徑約莫7公里，響2000年發現。
土衞五

土衞五（Rhea）係土星嘅其中一粒衞星，平均直徑約莫1527公里，響1672年發現。
乂丁巨人

乂丁巨人（Ettin，又或者Etten）係一種蘇格蘭地區傳說中﹑有幾個頭嘅巨人。佢哋源自北歐神話嘅約頓巨人（Jötunn，又叫冰霜巨人），尤其係同樣性情狂暴、身形龐大嘅山巨人。
由於技術問題，好多早期嘅電子遊戲（例如Ultima系列）都會將乂丁巨人整成有兩個頭嘅怪物。所以打後嘅作品都當乂丁巨人剩係得兩個頭，中文都直接譯做「雙頭巨人」。但其實喺民間傳說，乂丁巨人大多數都有3至9個頭。

紅髮乂丁巨人嘅傳說
乂丁巨人所養嘅怪物
紅髮乂丁巨人（英文：The Red Ettin）嚟自愛爾蘭嘅巴利岡（Ballygan），佢有三個頭，仲有一個養咗好多綿羊山羊同豬嘅牧場。巨人養咗一種兩個頭、四隻角嘅怪物，幫佢看守住牧場。
乂丁巨人嘅嗅覺好靈敏。只要有人匿埋喺附近，巨人就即刻可以搵到佢哋。當捉到啲人嗰陣，佢就會威脅要將佢哋個心挖出來，夾麵包食。不過只要答到三條問題，就可以走得甩。
「有啲咩係用唔完嘅？」
「有啲咩係愈細愈危險嘅？」
「喺咩情況下，死物會載住生物？」
如果答唔到啱嘅答案嘅話，就會俾巨人用槌敲擊，即刻變成石柱。
故事嘅主角為咗拯救俾巨人變成石柱嘅哥哥，佢帶住一個媽媽畀佢、受祝嘅麵包去紅髮乂丁巨人嘅城堡。途中佢遇到一個老婆婆，囈主角分少少麵包俾佢。樂於助人嘅主角應承咗佢嘅要求。老婆婆就現出佢嘅真身，精靈。精靈送咗一支魔杖俾主角，話俾佢知乂丁巨人嗰三條問題嘅答案。
到咗目的地之後，乂丁巨人就問嗰三條問題。主角就根據精靈嘅指引，依次答出「碗」「橋」「一艘船載人出海嗰陣」三個答案。巨人就即刻冇曬力，趴咗喺度。主角就攞起巨人嘅斧頭，將佢嘅三個頭斬落嚟。
之後，主角就救咗俾巨人困住咗嘅貴族仔囡，當中就包括聖高隆嘅門徒、蘇格蘭王馬爾康·聖科倫巴嘅公主。主角唔單止救咗公主，仲用魔杖解救變咗石柱嘅哥哥。後嚟，主角同蘇格蘭王嘅公主結婚，佢嘅哥哥亦都同其中一個貴族個囡相愛，過住永遠幸福快樂嘅生活。
乂安

乂安（越南文：Nghệ An）係越南一省，省會榮，人口大約300萬。
乃出個未來

《乃出個未來》（英文：Futurama）係一套美國動畫，由1999年到2003年喺霍士廣播公司播，總共播咗7季。故仔講主角阿乃喺2000年被冷凍到2999年醒返之後嘅經歷。
乃村健次

乃村健次 ，係日本嘅一個男配音員。

配音作品一覽
呢個表唔完整，歡迎加料。
乂安藍江

乂安藍江（越南文：Sông Lam Nghệ An），又有音譯叫做宋蘭義安，係越南乂安省榮市嘅球隊，係越南聯賽嘅球隊之一。
乃木坂46

乃木坂46（日文：のぎざか フォーティーシックス Nogizaka Fōtīshikkusu）係日本女子偶像團體，喺2011年8月21號成立；佢哋出道嗰陣係擺咗一個定位，就係另一個女子偶像團體AKB48嘅「官方對手」（公式ライバル），有獨立嘅營運團隊，行銷策略同組合風格都同AKB48系列組合唔同，不過總製作人都係秋元康。而家有36個成員，其中隊長係梅澤美波。佢同2015年8月21號成立嘅櫸坂46（後面改名做櫻坂46）、2018年8月20號成立嘅吉本坂46，同2019年2月11號從櫸坂46獨立嘅日向坂46，一齊組成大型偶像團體系列「坂道系列」。
北川柊斗

北川柊斗（1995年6月1號—）係日本足球員，打前鋒位置，效力山形山神。
北川航也

北川航也（1996年7月26號—）係日本足球員，司職前鋒，效力清水心跳。
北川里奈

北川里奈 ，係日本嘅一個女藝人同埋配音員。
北巴斯克

北巴斯克，又叫法屬巴斯克，係西歐巴斯克地區北面屬於法國領土嘅一部份，包括大部份庇里牛斯-大西洋省。
北布拉班

北布拉班（荷蘭文：Noord-Brabant）係荷蘭嘅其中一個省，首府公爵林。
維基同享有多媒體嘅嘢：North Brabant
北帝

北帝，全名北方真武玄天上帝，又叫玄天上帝，係中國傳統神祇，係統理北方嘅道教大神。
北川繪美

北川繪美 ，係日本嘅一個女演員。

拍過嘅作品一覽
呢個表唔完整，歡迎加料。
北帕麥斯頓

北帕麥斯頓（英文：Palmerston North）係紐西蘭北島一座城，人口9萬。
北川滉平

北川滉平（1995年4月29號—）係日本足球員，司職中場，效力長崎成功丸。